**Rámcová DOHODA**

*uzatvorená podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej aj len „Obchodný zákonník“)a v súlade so zákonom č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej aj len „ZoVO“)*

**Článok I.**

**Zmluvné strany**

***Predávajúci*** : *(obchodné meno, právna forma)*

Sídlo :..*......................................................................*

Štatutárny orgán : ........................................................................

IČO : ........................................................................

DIČ : .......................................................................

IČ DPH : .......................................................................

Zapísaný v Obchodnom registri : ......................................................

Banka : ........................................................................

IBAN : ........................................................................

BIC : ........................................................................

Telefón/fax: : ........................................................................

 (ďalej len **„predávajúci“**)

***Kupujúci*** : **Fakultná nemocnica s poliklinikou F. D. Roosevelta Banská**

**Bystrica**

Sídlo : Nám. L. Svobodu 1, 975 17 Banská Bystrica

Štatutárny orgán : Ing. Miriam Lapuníková, MBA, riaditeľka

IČO : 00 165 549

IČ DPH : SK2021 095 670

Zriadená : Zriaďovacou listinou MZ SR č. 1842/90-A/II-1 z 18.12.1990 v znení

 neskorších zmien

IBAN: SK3581800000007000278282

BIC : SPSRSKBA

(ďalej len **„kupujúci“** alebo aj **„verejný obstarávateľ“**)

(ďalej len „**zmluvné strany**“)

**Článok II.**

**Úvodné ustanovenia**

1. Táto Rámcová dohoda (ďalej aj len „dohoda“) sa uzatvára ako výsledok verejného obstarávania v zmysle ZoVO. Kupujúci na obstaranie predmetu tejto dohody použil postup verejného obstarávania - nadlimitná zákazka na dodanie tovaru.
2. Predávajúci je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.
3. Táto dohoda sa uzatvára s  jedným účastníkom verejného obstarávania, bez opätovného otvorenia súťaže.
4. Zákazky sa budú počas platnosti tejto dohody zadávať v rámci podmienok určených v tejto  dohode.

**Článok III.**

Predmet rámcovej dohody

* 1. Na základe tejto dohody sa predávajúci zaväzuje
	2. dodať kupujúcemu **Elektrochirurgické generátory vrátane príslušenstva a vrátane súvisiacich služieb** (ďalej len „zariadenia“),
	3. dodávať kupujúcemu **Spotrebný materiál** (ďalej len „spotrebný materiál“) počas doby platnosti a účinnosti tejto dohody,

podľa špecifikácie uvedenej v Prílohe č. 3 tejto dohody (zariadenie spolu so spotrebným materiálom spolu ďalej len „tovar“ a/alebo „predmet kúpy“) a kupujúci sa zaväzuje tovar dodaný v súlade s dojednanými zmluvnými podmienkami prevziať a zaplatiť zaň dohodnutú kúpnu cenu.

**Článok IV.**

**Spôsob, čas a miesto plnenia objednávok**

* 1. Čiastkové objednávky na dodanie zariadení a čiastkové objednávky na dodanie spotrebného materiálu bude kupujúci zasielať predávajúcemu písomne poštou alebo emailom na .................. (*emailovú adresu doplní uchádzač*), pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná.
	2. Objednávka sa považuje za záväznú dňom jej potvrdenia zo strany predávajúceho. Predávajúci sa zaväzuje zaslanú objednávku potvrdiť najneskôr do 24 hodín od jej odoslania (uvedeným v elektronickom potvrdení o doručení e-mailu obsahujúceho Objednávku), pričom do tejto lehoty sa nezapočítava čas od piatka 15.00 hod. do pondelka 07.00 hod., a obdobne to platí pred dňom štátneho sviatku alebo dňom pracovného pokoja.
	3. V prípade ak zaslaná objednávka nebude predávajúcim potvrdená do 24 hodín od jej odoslania kupujúcim a v tejto lehote nebude oznámená zo strany predávajúceho ani skutočnosť, v dôsledku ktorej nie je možné tovar dodať podľa dojednaných podmienok, bude sa objednávka považovať za záväznú a potvrdenú uplynutím 24 hodín od času jej odoslania kupujúcim.
	4. Kupujúci v objednávkach uvedie:

a) označenie kupujúceho a predávajúceho,

b) číslo tejto dohody, číslo objednávky a dátum jej vystavenia,

c) názov zariadenia/spotrebného materiálu, ŠUKL kód, prípadne iné označenie,

d) množstvo tovaru, miesto dodania,

e) dohodnutú kúpnu cenu za jednotku tovaru,

f) pečiatka a podpis oprávnenej osoby.

* 1. Predávajúci sa zaväzuje dodať zariadenie/zariadenia podľa doručenej a potvrdenej čiastkovej objednávky v termíne najneskôr do 70 dní odo dňa záväznosti objednávky podľa ods. 4.2 a 4.3 tohto článku dohody.
	2. Predávajúci sa zaväzuje dodávať spotrebný materiál podľa doručenej a potvrdenej čiastkovej objednávky v termíne najneskôr do ........ dní *(uchádzač uvedie počet dní, max. 14 dní)* od potvrdenia prijatia objednávky.
	3. Predávajúci sa zaväzuje zástupcovi kupujúceho oznámiť čas dodania tovaru do miesta plnenia najneskôr 1 pracovný deň pred doručením tovaru.
	4. Zmluvné strany sa dohodli, že súčasťou dodania zariadenia sú aj služby spojené s dodaním tovaru do miesta určenia, jeho vyloženie, inštalácia, vykonanie funkčnej skúšky, odovzdanie kompletnej dokumentácie, uvedenia predmetu kúpy do trvalej prevádzky a odborného zaškolenia zamestnancov kupujúceho k obsluhe tovaru a plná autorizovaná servisná podpora vrátane povinných preventívnych prehliadok a technických kontrol, ktoré sú stanovené právnymi predpismi a predpísané výrobcom na ponúkané zariadenie.
	5. Po dodaní zariadenia je predávajúci povinný zabezpečiť odborné zaškolenie zamestnancov kupujúceho najneskôr do 3 dní odo dňa odovzdania a prevzatia zariadenia. Zaškolenie bude pozostávať z odborného zaškolenia obsluhy personálu zariadenia v minimálnom počte troch zamestnancov, minimálne v trvaní dvoch dní a to certifikovaným aplikačným špecialistom v slovenskom alebo českom jazyku prípadne v anglickom jazyku so simultánnym prekladom. Školenie bude zahŕňať technickú a aplikačnú stránku používania zariadenia. O zaškolení bude vyhotovený protokol, v ktorom bude uvedený minimálne počet vyškolených osôb, ich mená a podpisy, rozsah a druh školenia, termín a dĺžka trvania, miesto zaškolenia a meno/mená osoby/osôb zodpovedných za školenie vrátane ich podpisov. Presný termín a miesto školenia budú určené po vzájomnej dohode oboch zmluvných strán.
	6. Po dodaní zariadenia je predávajúci povinný zabezpečiť inštaláciu tovaru a jeho uvedenie do prevádzky najneskôr do 3 dní odo dňa odovzdania prevzatia zariadenia. O inštalácii a uvedení zariadenia do prevádzky spíšu zmluvné strany inštalačný protokol na daný tovar s uvedením presného názvu a výrobcu zariadenia vrátane vykonania preberacej funkčnej skúšky zariadenia, v protokole budú rozpísané položky, z ktorých zariadenie pozostáva, vrátane uvedenia výrobných čísiel jednotlivých funkčných celkov a ich komponentov.
	7. Predávajúci je povinný dodať sprievodnú a technickú dokumentáciu zariadenia a návod na obsluhu v slovenskom, prípadne českom jazyku, EC Declaration conformity – ES vyhlásenie o zhode s doplňujúcimi podkladmi k nemu, záručný list, potvrdenia záruky na jednotlivé funkčné celky tovaru a ich komponenty, platný ŠUKL kód a ďalšie relevantné doklady najneskôr pri inštalácii a uvedení tovaru do prevádzky.
	8. Záväzok predávajúceho dodať zariadenia vrátane služieb s tým súvisiacich sa považuje za splnený riadnym dodaním tovaru a vykonaním služieb s tým súvisiacich. Za riadne dodanie zariadenia sa považuje bezchybné zariadenie, ktoré bude spĺňať požiadavky kvality a akosti podľa tejto dohody, technicko-medicínske parametre podľa platnej legislatívy SR, ak sa na toto zariadenie vzťahujú a písomné požiadavky kupujúceho v súlade s touto dohodou.
	9. Po dodaní tovaru, odbornom zaškolení zamestnancov kupujúceho, inštalácii a uvedení zariadenia do prevádzky, ako aj dodaní potrebných dokladov, bude zmluvnými stranami spísaný Protokol o odovzdaní a prevzatí kompletného tovaru, ktorý musí byť podpísaný oboma zmluvnými stranami. Protokol bude vyhotovený v 2 rovnopisoch, s určením pre každú zmluvnú stranu po jednom vyhotovení. V protokole musí byť uvedený položkovitý odpočet odovzdaných dokumentov, vyhlásenie o odbornom zaškolení zamestnancov, vyhlásenie o inštalácii a uvedení zariadenia do prevádzky, vyhlásenie o udelení autorských licencií, ak sa vzťahujú na zariadenie.
	10. Zmluvné strany sa výslovne dohodli, že v prípade ak predávajúci počas mimoriadnej situácie, t.j. zásahov úradných miest, za ktoré nezodpovedá žiadna zo zmluvných strán a/alebo zásahov vis major, nemôže dodať tovar v lehote stanovenej podľa predchádzajúceho bodu tejto dohody, môžu sa zmluvné strany na základe písomnej dohody dohodnúť na predĺžení lehoty dodania tovaru. Predĺženie lehoty dodania tovaru nesmie mať trvalý charakter počas celej doby trvania tejto dohody, a musí byť odôvodnené objektívnymi dôvodmi, ktoré vyplývajú zo zásahov úradných miest a/alebo vis major.
	11. Predávajúci je povinný dodať kupujúcemu spolu s predmetom kúpy dodací list.
	12. V prípade, ak bude predávajúci dodávať spotrebný materiál na vratných obaloch (EUR paletách a pod.), druh a počet vratných obalov je povinný označiť na dodacom liste. Obeh vratných obalov bude založený na výmennom systéme a predávajúci nebude kupujúcemu fakturovať cenu vratných obalov. Kupujúci bude vratné obaly, v ktorých bol uložený tovar, vracať predávajúcemu pri nasledujúcej dodávke tovaru, najneskôr však do 2 mesiacov od ich obdržania. V prípade ukončenia zmluvného vzťahu je kupujúci povinný vrátiť predávajúcemu palety do 30 dní od poslednej dodávky. Náklady spojené s vrátením vratných obalov znáša predávajúci.
	13. Miestom dodania zariadenia bude Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica, Oddelenie centrálnych operačných sál a centrálnej sterilizácie a oddelenie zákrokových sál a robotickej chirurgie, presné miesto dodania upresní kupujúci v objednávke.
	14. Miestom dodania spotrebného materiálu bude Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica, nemocničnÁ lekárEŇ, -1. poschodie v čase od 07:00 hod. do 15:00 hod.
	15. Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu. Pre vylúčenie pochybností sa zmluvné strany dohodli, že dodaný tovar musí byť nový, nepoužitý, nerepasovaný v originálnom balení s minimálnymi technicko-medicínskymi a funkčnými parametramiuvedenými kupujúcim.
	16. Kupujúci na dodacom liste podpisom a pečiatkou potvrdí dodanie a prevzatie zariadenia a/alebo dodanie a prevzatie spotrebného materiálu.
	17. Kupujúci má právo odmietnuť prevzatie dodávky a vrátiť ju na náklady predávajúceho v prípade, že sa predmet dodávky nezhoduje s vystavenou a potvrdenou objednávkou a taktiež, ak tovar prišiel poškodený a/alebo znehodnotený.
	18. Záväzok predávajúceho dodať predmet kúpy vrátane služieb s tým súvisiacich sa považuje za splnený riadnym dodaním tovaru a vykonaním služieb s tým súvisiacich. Za riadne dodaný predmet kúpy sa považuje bezchybný tovar, ktorý bude spĺňať požiadavky kvality a akosti podľa tejto dohody, technické parametre podľa platnej legislatívy SR, ak sa na tento tovar vzťahujú a písomné požiadavky kupujúceho v súlade s touto dohodou.

**Článok V.**

**Subdodávatelia a zápis v registri partnerov verejného sektora**

* 1. Predávajúci je vzhľadom na rozsah plnenia oprávnený plniť svoje záväzky z tejto dohody aj prostredníctvom tretích osôb, subdodávateľov. V takom prípade predávajúci v prílohe k tejto dohode najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č. 1 k tejto dohode a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
	2. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.
	3. Pokiaľ predávajúci použije na plnenie svojich záväzkov podľa tejto dohody tretiu osobu, subdodávateľa, zodpovedá tak, akoby záväzok z tejto dohody plnil sám.
1. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
2. Predávajúci je povinný písomne predložiť kupujúcemu na odsúhlasenie každého subdodávateľa.
3. Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto dohody, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto dohody dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto dohody prostredníctvom takéhoto subdodávateľa.
4. V prípade ak predávajúci neoznámi zmenu subdodávateľa alebo neuvedie všetkých subdodávateľov, ktorí sa podieľajú alebo budú podieľať na plnení predmetu tejto dohody, objednávateľ je oprávnený uplatniť si zmluvnú sankciu vo výške 500,- Eur za každé jednotlivé porušenie, čím nie je dotknutý nárok objednávateľa na náhradu škody.

**Článok VI.**

**Kúpna cena**

* 1. Kúpna cena je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov na základe cenovej ponuky predloženej predávajúcim v procese verejného obstarávania.
	2. Kúpna cena tovaru je uvedená  v Prílohe č. 2. Kúpna cena je pre kupujúceho konečná a zahŕňa všetky náklady súvisiace so zabezpečením a dodaním tovaru v súlade s ustanoveniami tejto dohody, vrátane dopravy, vyloženia tovaru, cla, dovoznej prirážky, obalov a ostatných poplatkov a nákladov súvisiacich s  dodaním predmetu plnenia do miesta dodania.
	3. Kúpna cena pre kupujúceho zahŕňa: :
1. cenu predmetu dohody za mernú jednotku v EUR bez  DPH,
2. sadzbu DPH v %,
3. cenu predmetu dohody za mernú jednotku v EUR s DPH,
4. cenu predmetu dohody celkom v EUR bez DPH,
5. cenu predmetu dohody celkom v EUR s DPH.
	1. Kúpne ceny sú dohodnuté ako jednotkové za merné hodnoty tovaru uvedené v špecifikácii v Prílohe č.2. Ceny sú uvedené v eurách, bez DPH, s DPH vo výške podľa platných právnych predpisov v čase uzatvorenia dohody.

**Článok VII.**

**Platobné podmienky**

* 1. Predávajúcemu vzniká nárok na zaplatenie kúpnej ceny na základe riadneho plnenia v súlade s touto dohodou a vystavenou a potvrdenou čiastkovou objednávkou.
	2. **Kúpna cena za zariadenie** bude uhradená z vlastných prostriedkov kupujúceho a to formou po sebe nasledujúcich rovnomerných mesačných splátok, s lehotou splatnosti vždy k 25.dňu príslušného kalendárneho mesiaca, pričom počet po sebe nasledujúcich splátok bude závisieť od výšky čiastkovej objednávky na zariadenie/zariadenia a budú rozvrhnuté dohodou zmluvných strán tak, že výška jednej mesačnej splátky nesmie presahovať sumu vo výške 25.000,00 EUR s DPH. Prvá splátka čiastkovej objednávky za zariadenie/zariadenia bude uhradená nasledujúci kalendárny mesiac, ktorý nasleduje po mesiaci, v ktorom bolo/i zariadenie/zariadenia protokolárne odovzdané.
	3. **Kúpna cena za spotrebný materiál** bude uhradená z vlastných prostriedkov kupujúceho na základe vystavenej faktúry predávajúcim. Predávajúci sa zaväzuje, že kupujúcemu bude fakturovať len skutočne dodané množstvo spotrebného materiálu s uplatnením cien za balenie, ktoré sú uvedené v Prílohe č. 2 k tejto dohode. Lehota splatnosti faktúry za spotrebný materiál je 60 dní odo dňa jej doručenia kupujúcemu.
	4. Predávajúci doručí faktúru kupujúcemu spolu s prílohami. Zmluvné strany s dohodli, že predávajúci doručí faktúru kupujúcemu najneskôr do 4 dní odo dňa dodania tovaru, najneskôr však do piateho pracovného dňa v mesiaci, nasledujúceho po mesiaci, v ktorom bol dodaný tovar. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť kópia potvrdeného dodacieho listu. Každá faktúra musí obsahovať aj odvolávku na **číslo objednávky kupujúceho a číslo tejto dohody**. Fakturované položky uvedené vo faktúre sa musia označením a popisom zhodovať s označením a popisom položiek podľa Prílohy č. 2 k tejto dohode. V prípade dodávky spotrebného materiálu musí faktúra obsahovať aj: kód spotrebného materiálu pridelený Štátnym ústavom pre kontrolu liečiv, názov spotrebného materiálu, množstvo, veľkosť balenia spotrebného materiálu, exspiráciu, šaržu.
	5. Zmluvné strany sú oprávnené požadovať zmeny dohodnutej kúpnej ceny, ktoré vyplývajú zo zmien daňových predpisov, colných predpisov, prípadne predpisov upravujúcich reguláciu cien na príslušný predmet dodania *napr. zmena výšky zákonnej sadzby DPH)*. V prípade ak zmena ceny vyplýva priamo zo zmeny právneho predpisu, zmluvná strana, ktorá takúto zmenu požaduje je povinná bezodkladne zaslať druhej strane oznámenie s odôvodnením a odkazom na relevantný právny predpis, ako aj s uvedením pôvodných a nových cien.  Úprava cien z iných dôvodov sa bude riešiť rokovaním zmluvných strán.
	6. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie, ako je obsiahnuté v tejto zmluve a dodávateľ už preukázateľne za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
	7. Kupujúci preddavky z kúpnej ceny neposkytuje.
	8. Zmluvné strany sa dohodli, že predávajúci bude kupujúcemu vystavovať a doručovať faktúry elektronicky (ďalej len „elektronické faktúry“). Za elektronické faktúry sa pre účely tejto dohody považujú faktúry, opravné doklady k faktúram (dobropisy, ťarchopisy, storná).
	9. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronických faktúrach vystavených a doručených na základe tejto dohody. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
	10. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronických faktúr po celú dobu úschovy.
	11. Kupujúci uhradí dohodnutú kúpnu cenu predávajúcemu na základe elektronickej faktúry vystavenej predávajúcim z e-mailovej adresy: ............. (*emailovú adresu* *doplní uchádzač*) a doručenej kupujúcemu za každú jednotlivú objednávku samostatne, na e-mail: ekonomicke@nspbb.sk a lekaren@nspbb.sk a tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
	12. Elektronická faktúra sa bude považovať za doručenú druhej zmluvnej strane v okamihu zaslania emailovej správy.
	13. Zmluvné strany vyhlasujú, že postup podľa tejto dohody považujú za dostatočný na to, aby nebolo možné zmeniť obsah žiadnej vystavenej elektronickej faktúry.
	14. Platby budú realizované bezhotovostným platobným prevodom na číslo účtu uvedené v tejto dohode. Faktúra sa považuje za uhradenú dňom odpísania finančných prostriedkov z účtu kupujúceho.
	15. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a kupujúci na túto skutočnosť upozorní predávajúceho, ten je povinný zaslať kupujúcemu opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VIII.**

**Záručné podmienky a reklamácia vád tovaru**

* 1. Predávajúci sa zaväzuje dodať tovar v množstve, sortimente a akosti určenej príslušnými predpismi vzťahujúcimi sa na daný predmet tovaru, platnou legislatívou SR a podľa požiadaviek kupujúceho zadaných v tejto dohode a v špecifikácii predmetu zákazky. Tovar dodaný v rozpore s predchádzajúcou vetou sa považuje za tovar dodaný s vadami.
	2. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.
	3. Predávajúci poskytne na každé dodané zariadenie ako celok osobitne záruku v dĺžke **.................. mesiacov** *(uvedie uchádzač/predávajúci – požiadavka verejného obstarávateľa/kupujúceho min. 24 mesiacov).* Záručná lehota začína plynúťaž odo dňa podpisu Protokolu o odovzdaní a prevzatí kompletného zariadenia, kedy sa zariadenie považuje za riadne a kompletne dodané. V prípade, ak sa na jednotlivé komponenty vzťahuje kratšia záručná doba od výrobcu a pod., predávajúci je povinný tieto komponenty opraviť alebo vymeniť bezplatne v rámci záručnej lehoty na tovar ako celok.
	4. Predávajúci poskytne na dodaný spotrebný materiál záruku v dĺžke zodpovedajúcej dobe exspirácie poskytnutej výrobcom tovaru, uvedenej na obale tovaru. Záruka sa nevzťahuje na vady, ktoré vznikli nesprávnou manipuláciou, alebo nesprávnym skladovaním tovaru kupujúcim. Predávajúci zodpovedá za kvalitu tovaru počas celej exspiračnej doby tovaru. Predávajúci sa zaväzuje dodávať tovar, ktorý v čase dodania nemá uplynutých viac ako 75% výrobcom stanovenej exspiračnej doby a počas stanovenej exspiračnej doby bude mať vlastnosti stanovené kvalitatívnymi a technickými parametrami.
	5. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád a v kvalite požadovanej kupujúcim pri jeho kúpe.
	6. Ak nie je uvedené v tomto článku dohody inak, prípadné reklamácie a nároky z vád tovaru budú riešené v zmysle príslušných ustanovení § 409 a nasl. Obchodného zákonníka. V prípade podanej reklamácie sa predávajúci zaväzuje rozhodnúť o jej oprávnenosti do 10 pracovných dní od jej doručenia a to písomne alebo na email.
	7. V prípade ak predávajúci dodá kupujúcemu tovar v kvalite, ktorá nezodpovedá požiadavkám kupujúceho alebo tovar, ktorý má zjavné vady, je poškodený alebo znehodnotený, je predávajúci povinný vymeniť tento tovar tovarom v zodpovedajúcej kvalite a bez vád najneskôr do 5 dní od uznania reklamácie. V prípade ak reklamáciu nie je možné vyriešiť výmenou tovaru, zmluvné strany sa môžu dohodnúť na zľave z ceny vadného tovaru formou dobropisu. Právo voľby medzi jednotlivými nárokmi podľa predchádzajúcej vety patrí kupujúcemu.
	8. V prípade ak predávajúci dodá kupujúcemu tovar v množstve, ktoré nezodpovedá množstvu tovaru podľa potvrdenej objednávky, je predávajúci povinný dodať chýbajúce množstvo tovaru bezodkladne najneskôr však do 24 hodín od oznámenia tejto skutočnosti písomne alebo emailom. V prípade, ak je dodané väčšie množstvo tovaru ako množstvo zadané v objednávke, predávajúci je povinný tovar prevziať na svoje vlastné náklady u kupujúceho bezodkladne po oznámení tejto skutočnosti.
	9. V prípade vzniku alebo zistenia vady tovaru, ktorá robí zariadenie neupotrebiteľným alebo funkčne len čiastočne upotrebiteľným, plynutie záručnej doby sa preruší až do jej úplného odstránenia, ktoré bude písomne potvrdené kupujúcim, záručná doba sa automaticky predĺži o túto dobu.
	10. Akékoľvek náklady spojené s oprávnenou reklamáciou kupujúceho znáša v plnom rozsahu predávajúci.
	11. Uplatnením nárokov podľa tohto článku dohody nie je dotknutý nárok objednávateľa na náhradu škody a zaplatenie zmluvnej pokuty.

**Článok IX.**

**Servisné podmienky**

* 1. Predávajúci sa zaväzuje poskytovať kupujúcemu počas plynutia celej záručnej doby **t.j. ....................... mesiacov** *(uvedie uchádzač/predávajúci podľa bodu dohody)* - komplexný autorizovaný záručný servis na zariadenie a jeho súčasti. Komplexná záruka (plné servisné pokrytie) predstavuje súbor opatrení, ktoré bude v rámci ceny za predmet kúpy - zariadenie vykonávať predávajúci po dobu trvania záručnej doby, za účelom jeho bezporuchovej prevádzky, a za účelom udržania všetkých parametrov uvedených v technickej špecifikácii.
	2. Autorizovaný záručný servis zahŕňa najmä:
		1. opravu vád a porúch zariadenia, t.j. uvedenie zariadenia do stavu plnej využiteľnosti vzhľadom k jeho technickým parametrom;
		2. dodávku a výmenu všetkých potrebných náhradných dielov a súčiastok v prípade ich poruchy;
		3. dodávku a zabudovanie náhradných dielov, materiálov, ktoré sú potrebné k riadnej a bezporuchovej prevádzke zariadenia, vrátane ich demontáže, odvozu a ekologickej likvidácie;
		4. v prípadoch ak je to relevantné, vykonanie validácií a kalibrácií zariadenia (resp. jeho relevantných častí) s periodicitou podľa odporučenia výrobcu zariadenia;
		5. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, min. 1x ročne počas celej záručnej doby, pričom poslednú preventívnu prehliadku je predávajúci povinný vykonať mesiac pred uplynutím plnej autorizovanej servisnej podpory a je povinný odstrániť všetky zistené vady a nedostatky, ktoré spadajú pod záruku. Tieto prehliadky a opravy smie vykonávať len kvalifikovaný personál autorizovaný výrobcom s doložením osvedčenia (certifikát servisného technika na konkrétny typ prístroja);
		6. vykonanie ďalších servisných úkonov a činností v súlade s príslušnou právnou úpravou a aplikovateľnými normami;
		7. práce (servisné hodiny) a dojazdy servisných technikov dodávateľa do miesta inštalácie predmetu dohody v rámci zabezpečenia záručného servisu;
		8. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu zariadenia, ak takáto oprava je nevyhnutná za účelom zabezpečenia prevádzky zariadenia;
		9. údržba software vrátane vykonávania aktualizácií t.j. update softwarového vybavenia zariadenia, ak sú k dispozícií a ak sa vzťahujú na zariadenie.
		10. služba na diaľku – pripojenie k zariadeniu na diaľku, ak to prístrojová technika umožňuje.
	3. Autorizovaný záručný servis zariadenia, ako je uvedený v predchádzajúcom bode, bude zabezpečovať predávajúci a to vrátane dopravy technika na miesto opravy, prác spojených s odstránením vád, náhradných dielov a poradenskej starostlivosti o inštalované zariadenie. Predávajúci sa zaväzuje, že v prípade výmeny náhradného dielu, ktorý môže byť vnímaný ako nebezpečný odpad, zabezpečí ekologickú likvidáciu vymeneného náhradného dielu do 30 dní odo dňa výmeny, pričom o tejto skutočnosti je povinný predložiť kupujúcemu kópiu potvrdenia o ekologickej likvidácii náhradných dielov, najneskôr do 15 dní odo dňa likvidácie.
	4. Ak kupujúci nahlási predávajúcemu poruchu alebo znefunkčnenie zariadenia, predávajúci je povinný zabezpečiť, že servisný technik sa dostaví na opravu prístrojového vybavenia do max. ... hodín *(uvedie uchádzač/predávajúci – požiadavka verejného obstarávateľa/kupujúceho max do 48 hodín)* od nahlásenia poruchy v pracovný deň medzi 7:00 a 16:00 hod. resp. do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú. Doba odozvy predávajúceho (potvrdiť prijatie nahlásenia poruchy) od nahlásenia poruchy kupujúcim je max. do 12 hodín od písomného nahlásenia poruchy v rámci pracovných dní, do tejto lehoty sa nezapočítava čas od 16.00 hod. do 07.00 hod. počas pracovných dní a zároveň ani dni pracovného pokoja.
	5. Odbornú inštaláciu zariadenia, funkčnú skúšku, zaškolenie obsluhy a záručný servis bude zabezpečovať servisný technik **..............** *(uchádzač/predávajúci uvedie názov servisného strediska, sídlo, telefón, e-mail a meno kontaktnej osoby centrály servisného strediska).* V prípade ak bude predávajúci zabezpečovať inštaláciu a zarúčný servis predmetu kúpy zmluvnými kapacitami, tieto uvedie ako subdodávateľov do Prílohy č. 1 dohody.
	6. Kupujúci nahlási poruchu alebo znefunkčnenie tovaru **na email predávajúceho .......................** *(uchádzač/predávajúci uvedie email, na ktorý sa budú zasielať informácie o poruchách).*
	7. Predávajúci je povinný zabezpečiť odstránenie vady prístrojového vybavenia v zmysle jeho plného sfunkčnenia, s odbornou starostlivosťou:
1. najneskôr do ... hodín *(uvedie uchádzač/predávajúci – požiadavka verejného obstarávateľa/kupujúceho max do 72 hodín)* od nástupu servisného technika na opravu v prípade ak ide o odstránenie poruchy s originálnymi náhradnými dielmi. Ak pripadne koniec lehoty na deň pracovného voľna, tak lehota končí až nasledujúci pracovný deň.
2. najneskôr do ... hodín *(uvedie uchádzač/predávajúci – požiadavka verejného obstarávateľa/kupujúceho max do 48 hodín)* od nástupu servisného technika na opravu v prípade ak ide o odstránenie poruchy bez náhradných dielov. Ak pripadne koniec lehoty na deň pracovného voľna, tak lehota končí až nasledujúci pracovný deň.

**Článok X.**

**Kybernetická bezpečnosť**

1. Ak bude predávajúci zabezpečovať predmet plnenia tejto dohody službami na diaľku, zaväzuje sa dodržiavať ustanovenia tohto článku dohody.
2. Predávajúci vystupuje vo vzťahu k zabezpečeniu kybernetickej bezpečnosti v postavení „tretej strany“ podľa §19 ods. 2 zákona 69/2018 Z. z. o kybernetickej bezpečnosti v znení neskorších predpisov (ďalej len „zákon o kybernetickej bezpečnosti“) a zaväzuje sa prijať primerané bezpečnostné opatrenia, ku ktorým ho kupujúci zaviaže.
3. Kupujúci ako poskytovateľ zdravotnej starostlivosti je prevádzkovateľom základnej služby v zmysle § 17 zákona o kybernetickej bezpečnosti.
4. V prípade potreby zabezpečenia vzdialeného prístupu do systému kupujúceho je predávajúci povinný vopred oboznámiť s touto skutočnosťou kupujúceho (Oddelenie informačných technológií) a následne sa oboznámiť s politikou informačnej bezpečnosti kupujúceho, ktorá mu bude predložená a zaväzuje sa ju dodržiavať v časti, v ktorej je služba predávajúceho pripojená k sieti základnej služby alebo informačnému aktívu (doméne) základnej služby.
5. Predávajúci berie na vedomie a súhlasí s tým, že bezpečnostná politika kupujúceho sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí a informačných systémov kupujúceho a aktuálnym hrozbám týkajúcim sa kupujúceho, ktoré by mohli mať potenciálny nepriaznivý vplyv na základnú službu kupujúceho. Kupujúci je povinný bezodkladne písomne alebo e-mailom oboznámiť predávajúceho s aktualizovanou Politikou informačnej bezpečnosti a upozorniť predávajúceho na zmeny v nej uvedené oproti predchádzajúcej verzii, pričom predávajúci následne vyhodnotí dopad zmien na aktuálne prijaté opatrenia a informuje kupujúceho o postupe, ktorý je potrebné zrealizovať na strane predávajúceho pre potvrdenie akceptácie zmien Politiky informačnej bezpečnosti. Po obojstrannej dohode postupu vysporiadania dopadu uvedených zmien v Politike informačnej bezpečnosti kupujúceho a jeho úspešnom zrealizovaní potvrdí predávajúci ich akceptáciu e-mailom na e-mailovú adresu security@nspbb.sk.
6. Predávajúci sa zaväzuje chrániť všetky informácie poskytnuté kupujúcim, najmä chrániť ich integritu, dostupnosť a dôvernosť pri ich spracovaní a nakladaní s nimi v prostredí predávajúceho.
7. Predávajúci je povinný prijať a dodržiavať bezpečnostné opatrenia v oblastiach podľa § 20 ods. 2 písm. b), d), j), l), m), n), zákona o kybernetickej bezpečnosti a v rozsahu špecifikovanom v politike informačnej bezpečnosti objednávateľa.
8. Predávajúci poskytne kupujúcemu v prípade potreby zoznam pracovných rolí, ktoré budú mať prístup k informáciám alebo údajom kupujúceho (v rozsahu meno, priezvisko, pracovná rola). Predávajúci je povinný oznámiť kupujúcemu každú zmenu v personálnom obsadení.
9. Kupujúci určuje nasledovnú kontaktnú osobu pre komunikáciu s predávajúcim vo veci kybernetickej bezpečnosti: Manažéra kybernetickej bezpečnosti – e-mail: madamjakova@nspbb.sk, tel.: +421 48 441 2602.
10. Predávajúci určí a oznámi nasledovnú kontaktnú osobu pre komunikáciu s kupujúcim vo veci kybernetickej bezpečnosti: na email uvedený v bode 10.8.
11. Kontaktné osoby môže príslušná zmluvná strana zmeniť. Novú kontaktnú osobu oznámi druhej zmluvnej strane písomnou formou. V prípade ak akékoľvek osoby majú prístup k informáciám a údajom objednávateľa sú povinné zachovávať mlčanlivosť podľa § 12 ods. 1 zákona o kybernetickej bezpečnosti.
12. Predávajúci sa zaväzuje vykonať školenie vo vzťahu ku kybernetickej bezpečnosti a ustanoveniam dohody pre tých svojich zamestnancov, ktorí pristupujú k IT aktívam kupujúceho.
13. Predávajúci je povinný bezodkladne informovať kupujúceho o kybernetickom bezpečnostnom incidente ako aj o všetkých skutočnostiach majúcich vplyv na zabezpečovanie kybernetickej bezpečnosti a to e-mailom alebo telefonicky na kontaktnú osobu uvedenú v tomto článku dohody vyššie a poskytnúť súčinnosť pri jeho riešení.
14. Kupujúci je oprávnený vykonať u predávajúceho audit zameraný na overenie plnenia povinností, najmä na overenie technického, technologického a personálneho vybavenia a procesných postupov na plnenie úloh v oblasti kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti pre plnenie cieľov dohody a tiež na overenie nastavenia a efektívnosti procesov a technológií v organizačnej a technickej oblasti, ktoré predávajúci využíva pri plnení svojich povinností v oblasti kybernetickej bezpečnosti v rozsahu predmetu dohody. Výdavky kupujúceho spojené s vykonaním auditu znáša kupujúci. Náklady predávajúceho znáša predávajúci a to v rozsahu jeden audit za kalendárny rok v rozsahu práce jeden človekodeň pre zamestnancov predávajúceho. V prípade, ak bude kupujúci požadovať vykonanie auditu nad rámec tohto rozsahu alebo kontroly viac ako jeden krát do roka, kupujúci sa zaväzuje znášať náklady s tým spojené. Kupujúci je povinný oznámiť predávajúcemu najmenej 20 (slovom: dvadsať) pracovných dní vopred, že chce u neho vykonať audit, oznámiť rozsah auditu, spôsob jeho vykonania a zoznam členov auditného tímu.
15. Oprávnené nedostatky alebo pochybenia zistené auditom je predávajúci povinný odstrániť bezodkladne, avšak najneskôr do 60 (slovom: šesťdesiatich) kalendárnych dní od doručenia písomnej výzvy kupujúceho na ich odstránenie.
16. Predávajúci je povinný pri audite aktívne spolupracovať s kupujúcim a v prípade potreby umožniť mu sprístupniť svoje priestory, dokumentáciu a technické a technologické vybavenie, ktoré súvisia s plnením úloh kybernetickej bezpečnosti, umožniť povereným zamestnancom kupujúceho vstup do dohodnutých priestorov a zabezpečiť im dokumentáciu a technické vybavenie potrebné na plnenie úloh v oblasti kybernetickej bezpečnosti.
17. Audítor, osoba poverená kupujúcim, je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Kupujúci a jeho poverení zamestnanci pri návšteve priestorov predávajúceho v rámci výkonu auditu musia dodržiavať pokyny predávajúceho týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP") a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO"), s ktorými boli preukázateľne oboznámení, pričom zodpovednosť za to, že tieto osoby budú dodržiavať uvedené pokyny, nesie kupujúci.
18. Predávajúci sa v súlade s § 9 ods. 2 písm. o) vyhlášky NBÚ č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len „vyhláška č. 362/2018“), zaväzuje po skončení tejto dohody bezodkladne vrátiť, previesť všetky informácie, ku ktorým mal počas trvania zmluvného vzťahu prístup objednávateľovi alebo ich podľa jeho pokynov zničiť.
19. Predávajúci sa v súlade s § 9 ods. 2 písm. p) vyhlášky č. 362/2018 Z. z. zaväzuje po skončení tejto dohody v prípade potreby udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby, t.j. kupujúceho; tento záväzok predávajúceho ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu.

**Článok XI.**

**Sankcie**

* 1. V prípade ak bude kupujúci v omeškaní so splnením peňažného záväzku v zmysle tejto dohody, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
	2. Kupujúci je oprávnený uplatniť si zmluvnú pokutu vo výške 0,3% z ceny nedodaného tovaru vo výške s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu dodania, najmenej však vo výške 100,- eur. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.
	3. Kupujúci je oprávnený uplatniť si zmluvnú pokutu vo výške 0,3% z ceny vadného tovaru vo výške s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu na výmenu vadného tovaru podľa článku VIII., bodu 8.7 dohody, najmenej však vo výške 500,- eur. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.

**Článok XII.**

**Prechod rizika a prechod vlastníckeho práva**

* 1. Prechod rizika za prípadné škody prechádza z predávajúceho na kupujúceho momentom odovzdania a prevzatia tovaru, ak v tejto dohode nie je uvedené inak.
	2. Prechod vlastníckeho práva k tovaru prechádza z predávajúceho na kupujúceho okamihom odovzdania a prevzatia tovaru.

**Článok XIII**.

**Postúpenie a započítanie pohľadávok**

* 1. V zmysle Príkazu ministra zdravotníctva SR č. 10/2025 s účinnosťou od 1. júna 2025 sa zmluvné strany zaväzujú k plneniu nasledujúcich povinností:
1. Akékoľvek pohľadávky z tohto zmluvného vzťahu, ktoré eviduje predávajúci voči kupujúcemu, nie je možné postúpiť na tretiu osobu bez predchádzajúceho písomného súhlasu kupujúceho v zmysle ust. § 524 a nasl. zákona č.40/1964 Zb. Občianskeho zákonníka v znení neskorších predpisov, pričom na platnosť predchádzajúceho písomného súhlasu kupujúceho s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je kupujúci oprávnený uplatniť si voči predávajúcemu zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto dohody vylučuje možnosť podmieniť postúpenie pohľadávky súhlasom kupujúceho ako dlžníka.
2. Predávajúci môže prijať vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov len na základe uzatvorenej písomnej dohody v súlade s § 91 ods. 3 zákona č. 578/2004 Z. z., inak je ručenie neplatné podľa ust. § 39 zákona č. 40/1964 Zb. Občianskeho zákonníka v znení neskorších predpisov. Zabezpečenie pohľadávok podľa prechádzajúcej vety je možné len po predchádzajúcom písomnom súhlase Ministerstva zdravotníctva SR . V prípade ak predávajúci prijme vyhlásenie v rozpore s predchádzajúcou vetou kupujúci je oprávnený uplatniť si voči predávajúcemu zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
	1. Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.

**Článok XIV**.

**Skončenie rámcovej dohody**

* 1. Táto dohoda sa skončí uplynutím času, na ktorý bola dojednaná.
	2. Túto dohodu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
	3. Táto dohoda alebo jej časť môže byť vypovedaná ktoroukoľvek zo zmluvných strán bez udania dôvodu alebo z dôvodov výslovne uvedených v tejto dohode. Výpovedná lehota je 3 mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto dohode uvedené inak.
	4. Ak zmluvná strana poruší podstatným spôsobom povinnosť vyplývajúcu z tejto dohody, druhá strana môže od dohody odstúpiť, ak to oznámi bez zbytočného odkladu po tom, čo  sa o tomto porušení dozvedela. Odstúpenie je účinné dňom jeho doručenia druhej zmluvnej strane. Za podstatné porušenie povinnosti sa považuje najmä: opakované dodanie tovaru s vadami alebo opakované nedodanie tovaru v stanovenom termíne a množstve a omeškanie kupujúceho s úhradou faktúry o viac ako dva po sebe idúce mesiace.
	5. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia dohody niektorou zo zmluvných strán, sú dôvodom pre ukončenie dohody. Ak v tomto prípade nedôjde k dohode zmluvných strán o ukončení dohody, ktorákoľvek zo zmluvných strán je oprávnená od dohody odstúpiť.
	6. V prípade ak predávajúci z preukázateľných objektívnych dôvodov spočívajúcich vo vis major alebo zásahov úradných miest nemôže dodržať zmluvne dohodnutú lehotu dodania tovaru, bezodkladne písomne o tejto skutočnosti informuje kupujúceho, pričom predávajúci sa nedostáva do omeškania s dodaním tovaru. V tomto prípade sa zmluvné strany na základe písomného dodatku a za splnenia podmienok v súlade so ZoVO môžu dohodnúť na predĺžení lehoty dodania alebo na ukončení dohody, pričom právo voľby je na strane kupujúceho.
	7. Kupujúci má právo odstúpiť od tejto dohody aj z dôvodov uvedených v ustanovení §19 ZoVO.
	8. Pre vylúčenie akýchkoľvek pochybností zmluvné strany berú na vedomie, že skončenie tejto dohody nemá vplyv na plnenie objednávok, ktoré boli vystavené a potvrdené pred jej skončením.
	9. Kupujúci môže od tejto dohody odstúpiť aj v prípade, ak sa na predávajúceho vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a predávajúci poruší povinnosť zápisu v registri alebo bol vymazaný.
	10. Právne účinky odstúpenia od tejto dohody nastávajú dňom doručenia písomného oznámenia o odstúpení druhej zmluvnej strane.
	11. Odstúpenie od tejto dohody musí mať písomnú formu a musí byť doručené druhej zmluvnej strane.

**Článok XV.**

 **Trvanie, platnosť a účinnosť rámcovej dohody**

* 1. Táto zmluva sa uzatvára na dobu určitú, na obdobie
1. na časť predmetu kúpy podľa článku III. ods. 3.1. písm a) tejto dohody, t.j. dodávku zariadení, 24 mesiacov odo dňa nadobudnutia jej účinnosti alebo do vyčerpania finančného limitu................ Eur bez DPH, podľa toho, ktorá zo skutočností nastane skôr;
2. na časť predmetu kúpy podľa článku III. ods. 3.1. písm b) tejto dohody, t.j. dodávku spotrebného materiálu, 36 mesiacov odo dňa nadobudnutia jej účinnosti alebo do vyčerpania finančného limitu................ Eur bez DPH, podľa toho, ktorá zo skutočností nastane skôr.
	1. Táto dohoda nadobúda platnosť dňom jej podpisu štatutárnymi zástupcami oboch zmluvných strán a účinnosť nasledujúci deň po jej zverejnení v Centrálnom registri zmlúv SR.

 **Článok XVI.**

 **Mlčanlivosť**

* 1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti s dohodou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto dohode (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto dohode a takéto informácie označiť ako „dôverné“ alebo ako „obchodné tajomstvo“.

**Článok XVII.**

 **Záverečné ustanovenia**

* 1. Práva a povinnosti účastníkov, ktoré nie sú v tejto dohode výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
	2. Na objednávky vystavené na základe tejto dohody sa vzťahujú prednostne práva a povinnosti dojednané v tejto dohode, v prípade práv a povinností výslovne neupravených v tejto dohode alebo v objednávke sa práva a povinnosti vyplývajúce z objednávky spravujú ustanoveniami § 409 a nasl. Obchodného zákonníka.
	3. Podmienky tejto dohody boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto dohody alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
	4. Túto dohodu je možné meniť len písomnou formou, ako dodatok k dohode, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto dohody.
	5. Zmluvné strany sa dohodli, že ak by akékoľvek ustanovenie tejto dohody bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto dohody, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade so ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
	6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
	7. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto dohody majú prednosť ustanovenia tejto dohody. V prípade skutočností, ktoré nie sú v dohode upravené, majú prednosť požiadavky vyplývajúce zo súťažných podkladov kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v dohode a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto dohode, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto dohode, prípadne osobitnú písomnú dohodu v súlade s ustanoveniami ZoVO.
	8. Táto dohoda je vyhotovená v troch rovnopisoch, z ktorých každý má platnosť originálu. Kupujúci obdrží po dvoch rovnopisoch a predávajúci jeden rovnopis.
	9. Zmluvné strany vyhlasujú, že si túto dohodu prečítali, porozumeli jej obsahu a s dohodnutými podmienkami súhlasia, čo potvrdzujú svojimi podpismi.
	10. Neoddeliteľnou súčasťou tejto dohody sú:

Príloha č. 1 – Zoznam subdodávateľov,

Príloha č. 2 – Cenová ponuka,

Príloha č. 3 – Opis predmetu zákazky.

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................**Ing. Miriam Lapuníková, MBA**riaditeľkaFakultná nemocnica s poliklinikou F. D. Roosevelta Banská Bystrica | ................................................... |